Ifølge de seneste prognoser vil blæsten først aftage omkring midnat. TV2 Vejret fortæller , at det kraftige blæsevejr, der tidligere førte til storm i middelvind ved Hirthals, er kun svækket maginalt. Der vil fortsat optræde vindstød af stærk storm i Nordjylland og til Kattegatøerne, mens vinden aftager mere i Nordsjælland. Prognosen til klokken 18 viser, at der i aften fortsat er ret kraftige vindstød i hele landet. I nat aftager vinden dog yderligere. Vejret har betydet flere væltede træer i løbet af dagen, oplyser vagthavende ved Nordjyllands Politi, som – indtil videre – har haft en forholdsvis rolig eftermiddag.
Blæsevejret vil fortsætte mange timer endnu.